stanford-oval/wikipedia huggingface dataset:
פרנסואה אוזון
פילמוגרפיה נבחרת > סרטים באורך מלא

1998: סיטקום
1999: הנאהבים הקרימינליים (Les amants criminels)
2000: טיפות על אבנים לוהטות
2000: מתחת לחול (Sous le sable)
2002: 8 נשים
2003: בריכת שחייה
2004: 5X2
2005: הזמן שנשאר
2007: אנג'ל
2009: בית מקלט (לעיתים מופיע כ"מקום מקלט/מפלט")
2009: ריקי
2010: פוטיש - אשה צעצוע
2012: בתוך הבית
2013: צעירה ויפה
2016: החברה החדשה
2016: פרנץ
2017: מאהב כפול
2020: קיץ 85
2021: הכול עבר בשלום
2023: הפשע כולו שלי
2024: When Fall Is Coming
פילמוגרפיה נבחרת > סרטים קצרים

1988: Les doigts dans le ventre
1988: Photo de famille
1990: Mes parents un jour dété
1991: Deux plus un
1991: Le trou madame
1991: Peau contre peau
1991: Une goutte de sang
1992: Thomas reconstitué
1993: ויקטור
1994: Action vérité
1994: Une rose entre nous
1995: המוות הקטן
1996: Lhomme idéal
1996: שמלת קיץ
1997: See the Sea
1997: סצנות מיטה
1998: X2000
2006: A Curtain Raiser
ראו גם

סרטי פרנסואה אוזון
הערות שוליים

↑  FRANÇOIS AND HIS FRIENDS, Filmmaker Magazine, 10/7/2008
↑   נירית אנדרמן, פרנסואה אוזון: "כשאתה יכול לקבוע את יום מותך, יותר קל לסיים את החיים", באתר הארץ, 30 ביוני 2022
| --- | --- |
בקרת זהויות :  NLI: 987007590956205171  PLWABN: 9810576624905606  BIBSYS: 2085570  BNE: XX1646178  BnF: cb13609396g (data)  CANTIC: a10948703  CiNii: DA14382980  GND: 124118860  ICCU: MILV258665  ISNI: 0000 0001 2282 5095  LCCN: nr2001023794  LNB: 000308033  NDL: 00902978  NKC: pna2007370829  NLA: 40714572  NLK: KAC201204791  NTA: 187544808  SELIBR: 279421  SUDOC: 055337465  Trove: 1245649  ULAN: 500331663  VIAF: 85111759   WorldCat (עם VIAF): 85111759
פרס אגא חאן לאדריכלות

| --- | --- |

אגא חאן הרביעי
 הגוף המעניק:  אגא חאן הרביעי 
 תקופת הפרס:  1977–הווה (כ־47 שנים) 
 נקרא על שם:  אגא חאן הרביעי 
 www.akdn.org/akaa.asp
 
פרס אגא חאן לאדריכלות (באנגלית: Aga Khan Award for Architecture או AKAA; בערבית: جائزة أغاخان للعمارة) הוא פרס בתחום האדריכלות המוענק עבור הישגים אדריכליים המעניקים מענה לצרכים של חברות מוסלמיות, בתחומי העיצוב, הבינוי, הפיתוח הקהילתי, השימור ואדריכלות הנוף.
היסטוריה

הפרס נוסד בשנת 1977 על ידי אגא חאן הרביעי, האימאם של כת האיסמאעיליה השיעית, המכהן כיושב ראש ועדת ההיגוי של קרן הפרס. הפרס מקושר אל קרן אגא חאן לתרבות (Aga Khan Trust for Culture או AKTC) ולקרן אגא חאן לפיתוח (Aga Khan Development Network או AKDN). הוא מוענק אחת לשלוש שנים, בכל פעם למספר מיזמים אדריכליים שיצאו אל הפועל בשלוש השנים החולפות. לקראת כל סבב הענקת פרסים מוקמת ועדת היגוי הממנה את צוות השופטים ומנסחת את הקריטריונים לבחירת המיזמים המועמדים. הוועדה קובעת מדיניות לניהול קרן הפרס בהווה ובעתיד, והיא מקיימת פעילות שוטפת של השתלמויות וביקורים בשטח, מארגנת תערוכות ואת טקס הענקת הפרסים וכן דואגת להוצאה לאור של פרסומים. הפרס מוענק על ידי צוות השופטים, והוא מגיע עד לסכום של מיליון דולר, דבר המקנה לו את המעמד של פרס האדריכלות בעל השווי הכספי הגבוה בעולם. עד שנת 2008 הוענק הפרס בעשרה סבבים, הראשון ב-1980 ולאחרונה בשנת 2007, ל-99 מיזמים אדריכליים. בנוסף מוענק פרס היושב ראש לאדריכלים עבור מפעל חיים.
ראו גם

פרס פריצקר - הפרס היוקרתי ביותר בתחום האדריכלות
הערות שוליים

↑  Canadian Architect, Aga Khan Award for Architecture Prize doubled to US$ 1 million, canadianarchitect.com, Apr 26, 2012.
| --- | --- |
בקרת זהויות :  NLI: 987007257557005171  BnF: cb11880236w (data)  ISNI: 0000 0001 1955 2196  LCCN: n85109518  NKC: xx0147039  SUDOC: 026582422  Trove: 1171487  VIAF: 312736119   WorldCat (עם VIAF): 312736119
צ'ודץ

| --- | --- |
סמל צ'ודץ

 מדינה:  פולין פולין
 פרובינציה:  פודקרפצקיה פודקרפצקיה
 מחוז:  סטז'יז'וב
 אוכלוסייה:  ‏
  ‑ בכפר:  2,880 (31 במרץ 2021)
 קואורדינטות:  49°56′N 21°50′E﻿ / ﻿49.933°N 21.833°E﻿ / 49.933; 21.833
 אזור זמן:  UTC+1
 http://www.czudec.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיצ'ודץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיצ'ודץ(למפת פרובינציית פודקרפצקיה רגילה) ז'שוב פשמישל סטאלובה וולה מיילץ שוויינטו. לובלין פולין קטן  סלובקיה אוקראינהצ'ודץ(למפת פרובינציית פודקרפצקיה מוגדלת) ז'שוב פשמישל סטאלובה וולה מיילץ שוויינטוקז'יסקיה לובלין פולין קטן  סלובקיה אוקראינהצ'ודץ  he tabBackground:;tabBorder:#aaa;defaultTab:0;
 
צ'ודץ (בפולנית: Czudec) הוא כפר במחוז סטז'יז'וב שבפרובינציית פודקרפצקיה בפולין, בו התקיימה עד השואה קהילה יהודית.
תולדות היישוב

צ'ודץ נזכר לראשונה בשנת 1185, ובשנת 1427 הוענקו לו זכויות עיר, תוך שנתקיימו בו ירידים שבועיים.
בחלוקת פולין בסוף המאה ה-18 נכלל היישוב בתחום גליציה האוסטרית. בשנת 1935, תחת שלטון הרפובליקה הפולנית השנייה, ניטלו מהיישוב זכויותיו העירוניות.
יהודי צ'ודץ

טרם פרוץ מלחמת העולם השנייה נמנו בכפר כ-380 יהודים, כשליש מתושביו, והתקיימה בו פעילות ציונית.
לאחר כיבוש היישוב בידי הגרמנים ב-12 בספטמבר 1939, מונה בו יודנרט, אשר נצטווה לספק לגרמנים עובדים יהודים לעבודות כפייה.
בסוף 1941 רוכזו יהודי הכפר בגטו שהוקם בו, וביוני 1942 גורשו כולם לגטו ז'שוב, וממנו למחנות ההשמדה, תוך רצח מספר חולים ונכים בשעת האקציה.
צ'וגה זנביל

צ'וֹגָה זַנְבּיל (גם: צ'וע'א זנביל או צ'ע'א זנביל; פרסית: چُغا زَنبیل) הוא מתחם עילמי בפרובינציית ח'וזסתאן במערב איראן. מתחם זה הוא אחד הזיקורתים היחידים ששרדו מחוץ למסופוטמיה. המתחם שוכן במרחק 25 קילומטרים מערבית לדזפול, 25 קילומטרים דרומית לשושן ו־230 קילומטרים צפונית מאבאדאן.
המתחם נבנה בשנת 1250 לפנה"ס בקירוב על ידי המלך אונטאש־נאפירישה, בעיקר על מנת לחלוק כבוד לאל אינשושינאק. השם המקורי של האתר היה "דור אונטאש" (دور-اونتَش), ומשמעותו היא "העיר של אונטאש", אך אין זה סביר שאנשים רבים חיו שם מלבד כוהני הדת והמשרתים.
המתחם מוגן על ידי שלוש חומות קונצנטריות המגדירות את האזורים העיקריים של "העיר". האזור הפנימי מכיל זיקורת גדול המוקדש לאל הראשי אינשושינאק, זיקורת שנבנה על גבי מקדש קודם שהכיל חדרי אכסון ונבנה גם הוא על ידי אונטאש־נאפירישה. באזור האמצעי יש מקדשים לאלים הפחות חשובים. ישנה דעה כי התוכנית המקורית של המלך הייתה לבנות 22 מקדשים, אך הוא מת לפני שהסתיימה בנייתם, ויורשיו לא היו מעוניינים להמשיך במשימה זאת. באזור החיצוני נמצאים ארמונות המלוכה וארמון קבורה המכיל חמישה קברים מלכותיים תת־קרקעיים.
למרות שהבנייה בעיר הסתיימה בפתאומיות לאחר מותו של אונטאש נאפירישה, האתר לא ננטש, והמשיך לתפקד עד שנחרב על ידי המלך האשורי אשורבניפל בשנת 640 לפנה"ס. מספר מומחים משערים, על סמך מספר המקדשים הגדול בצ'וגה זנביל, שאונטאש־נאפירישה ניסה להקים מרכז דתי חדש (שככל הנראה היה מיועד להחליף את סוסה) שייאחד את האלים השמימיים והארציים של עילם באתר אחד.
בחפירות הארכאולוגיות שנערכו במקום בין 1951 ל־1962 האתר נחשף פעם נוספת, והזיקורת נחשב לדוגמה המשומרת הטובה ביותר בעולם. ב־1979 הוענק למקום מעמד של אתר מורשת עולמית על ידי אונסק"ו – האתר האיראני הראשון שזכה לכך.
הערות שוליים

↑  כלומר, יש לחומות נקודת מרכז משותפת
| --- | --- |
בקרת זהויות :  VIAF: 248761864   WorldCat (עם VIAF): 248761864
פונקציית ספוג

בקריפטוגרפיה, פונקציית ספוג (sponge function) היא דרך להרחיב פונקציית גיבוב לפונקציה קריפטוגרפית כללית שהקלט והפלט שלה באורך משתנה. פונקציית ספוג מיישמת מבנה ספוג (sponge structure) שהוא מבנה איטרטיבי פשוט המבוסס על תמורה או טרנספורמציה פנימית הפועלת על קלט באורך קבוע, שמקבל קלט באורך משתנה ומפיק פלט באורך משתנה. פונקציית ספוג מאוד גמישה ויכולה לשמש כצופן זרם שבו נדרש קלט קצר ופלט ארוך או כפונקציית גיבוב וקוד אימות מסרים שבהם הקלט ארוך והפלט קצר. מהיבט תאורטי פונקציית ספוג משמשת כמודל למבנה קונקרטי של פונקציית גיבוב עם גישה לזיכרון פנימי. פונקציית ספוג אקראית מקבילה לאורקל אקראי, למעט אפקט הזיכרון הסופי (התנגשויות הן בלתי נמנעות). לכן יכולה לשמש כחלופה למודל אורקל אקראי כדי לבטא טענת ביטחון.
רקע

הרעיון נולד במהלך פיתוח RadioGatun שהיא פונקציית גיבוב המקבלת קלט באורך שרירותי ומפיקה פלט בכל אורך רצוי. המפתחים נתקלו בבעיה בניסיון לבטא את ביטחון האלגוריתם במונחים של סיבוכיות זמן. כאשר הפלט קבוע אפשר לטעון שפונקציית הגיבוב טובה לפחות כאורקל אקראי שהפלט שלו נחתך ל- n סיביות. לכן בגלל התקפת יום הולדת סיבוכיות התקפה בסיסית למציאת התנגשות היא מסדר גודל של  2^{n/2}. אולם כאשר הפלט באורך משתנה אין לטענה זו משמעות, כביכול אפשר להגיע לביטחון אינסופי אם מאריכים את הפלט מאוד. לכן המפתחים הגיעו למודל שונה שבו מצהירים ביטחון במונחים של אורקל אקראי שנקרא כאן "פונקציית ספוג אקראית", שהוא מבנה תאורטי כמו אורקל אקראי למעט העובדה שהוא מוגבל בזיכרון לכן התנגשויות בלתי נמנעות. הממצאים פורסמו לראשונה ב-2007 בסמינר Dugstuhl בגרמניה ולאחר מכן בסדנת Ecrypt בברצלונה.
פונקציית ספוג התגלתה ככלי יעיל לבניית פרימיטיבים קריפטוגרפיים רבים. אפשר לנצל מבנה ספוג ותאומו הנקרא "מבנה דופלקס" (duplex construction), כדי ליישם מגוון רחב של פרימיטיבים קריפטוגרפיים, כולל פונקציית גיבוב, מחולל פסאודו-אקראי, הצפנה סימטרית, אימות מסרים והצפנה מאומתת, עם ובלי וקטור אתחול ובאורכים משתנים לפי לצורך. בדרך זו נהנים מפונקציונליות רבה בפונקציית תמורה יחידה ומפשטים את תהליך הפיתוח והיישום מבלי לדאוג למרכיבים אחרים כמו תהליך הכנת מפתח. האטרקטיביות של מבנה זה נובעת מהעובדה שאפשר להתבסס על פרמוטציה מתאימה שזה יותר קל מלפתח צופן בלוקים או פונקציית דחיסה. קיימים כמה אלגוריתמים חדשים שמסתמכים על מבנה ספוג מהם Keccak, Quark, Photon, Spongent וכן Spritz. מראה כללי של מבנה ספוג הוא:
הסימן  \| מייצג שרשור. תחילה הקלט  M מרופד לפי כלל ריפוד מתאים (בהמשך), לאחר מכן התוצאה  P נספגת לתוך המצב הפנימי  s באמצעות הפונקציה הפנימית  f באורך  r סיביות. היא יכולה להיות כל PRP או PRF בטוח לפי בחירה. ואז הפלט  Z נסחט בהתאם לאורך הרצוי  \ell , הפלט יכול לשמש כמפתח הצפנה או ערך גיבוב. באופן כללי אמור להיות קשה למצוא מסלול מ- s ל- P. התנגשות פירושה ש- {\text{ABSORB}}(P)={\text{ABSORB}}(Q) כאשר  P\neq Q וכן אם מתקבל  {\text{ABSORB}}(P)={\text{ABSORB}}(P\ \|\ 0^{dr}) פירושו שהמבנה מכיל מעגליות ולכן הפלט יחזור על עצמו.
כלל ריפוד

היות שהקלט באורך משתנה יש להפעיל כלל ריפוד מתאים כדי לחלק את הקלט ל- x בלוקים בגודל  b סיביות כל אחד, באופן שיהיה קל להסיר את הריפוד עם קבלת המסר בצד השני מבלי לדעת מה היה אורך המסר. סכמת הריפוד הפשוטה והנפוצה ביותר היא  {\text{pad}}10^{*} כלומר מוסיפים את הסיבית "1" בסוף הקלט ומרפדים באפסים, כאשר הכוכבית מציינת שמספר האפסים הנדרש תלוי באורך הקלט ובגודל הבלוק, כך שהאורך הכולל צריך להתחלק ב- b. כלל הריפוד חייב לקיים שלושה תנאים:
הריפוד צריך להיות קל להסרה.
מחרוזת הריפוד לא יכולה להיות ריקה.
הבלוק האחרון חייב להיות שונה מאפס.
הסימון של כלל הריפוד עבור בלוק באורך  x סיביות מסומן בקיצור:  M\ \|\ {\text{pad}}[x](|M|)
מבנה ספוג

מבנה ספוג הוא מבנה איטרטיבי פשוט ליצירת פונקציה  {\text{SPONGE}}[f,{\text{pad}},r](M,\ell ) המקבלת קלט מהתחום  \mathbb {Z} _{2}^{*} ומפיקה פלט בטווח  \mathbb {Z} _{2}^{\infty }. היא מבוססת על תמורה או טרנספורמציה  f הפועלת על  b סיביות.  b קבוע ונקרא כאן רוחב. הוא כולל מצב פנימי (זיכרון) באורך  b=r+c סיביות, כאשר  r נקרא "קצב" (bitrate) ו- c נקרא "קיבולת" (capacity). המצב הפנימי מאותחל באפסים, הקלט מרופד כאמור ומחולק לבלוקים של  r סיביות ומשם ממשיכים בשני שלבים:
שלב הספיגה, בשלב זה הבלוקים של הקלט מועברים בפונקציה  f ומשולבים ב-XOR עם  r הסיביות הראשונות של המצב הפנימי. כאשר מסיימים לקלוט את כל הבלוקים עוברים לשלב הבא.
שלב הסחיטה. בשלב זה  r הסיביות הראשונות של המצב מועברות שוב בפונקציה  f והתוצאה מוחזרת למשתמש. מספר הבלוקים שהפונקציה מחזירה תלוי במשתמש.
הסימון  \left\lfloor \cdot \right\rfloor _{\ell } פירושו שאת פלט הפונקציה חותכים ל- \ell  הסיביות הראשונות. כאשר  c הסיביות הנותרות של המצב לעולם לא מושפעות מבלוקים של הקלט ולעולם אינן נכללות בפלט במהלך הסחיטה.
להלן פסאודו-קוד המתאר מבנה הספוג:
מבנה ספוג > מודל ביטחון

בפונקציית גיבוב עם פלט קבוע מקובל היה בדרך כלל להשוותה מול אורקל אקראי, אולם זה השתנה בעקבות גילויים חדשים בעשור האחרון. יש לזכור שהיות שהמצב הפנימי סופי והפונקציה איטרטיבית - היא מעבדת את הקלט בלוק אחר בלוק, בהכרח שיהיו התנגשויות, זאת לעומת אורקל אקראי תאורטי שאצלו לא קיים מושג "מצב" ואין לו התנגשויות. מסיבה זו אי אפשר להשוות ישירות למודל אורקל אקראי. אלטרנטיבה טובה למודל אורקל אקראי בהקשר זה היא מבנה ספוג אקראי שהוא מבנה תאורטי שהפונקציה הפנימית שלו  f היא פרמוטציה אקראית שנבחרה באופן אחיד מטווח הפרמוטציות האפשריות מעל  b סיביות. למעט האפקט שנובע עקב מגבלת הזיכרון הסופי. מהיבט תאורטי כשמנתחים ביטחון פונקציית ספוג לפי מודל זה מביאים בחשבון גם את הפרמטרים קצב וקיבולת. במצב אידיאלי אומרים שביטחון הפונקציה הוא במונחים של הקיבולת  c, כלומר התקפה גנרית שאינה מנצלת חולשות ספציפיות בפונקציה הפנימית תהיה בסיבוכיות  2^{c/2} לפחות. במילים אחרות מוכיחים שכל התקפה מוצלחת נגד המבנה עצמו משליכה בהכרח שניתן להבחין בין תוצאת הפרמוטציה שהמבנה משתמש בה לבין מחרוזת אקראית ומכאן שהיא אינה טובה לשימוש.
מבנה דופלקס

באופן דומה מבנה  {\text{DUPLEX}}[f,{\text{pad}},r] משתמש בטרנספורמציה או תמורה פנימית  f, כלל ריפוד מתאים ופרמטר  r. אך בשונה מפונקציית ספוג שהיא חסרת מצב בין הקריאות לפונקציה, מבנה דופלקס הוא אובייקט שיכול לקבל קלט נוסף ולהפיק מחרוזת פלט שהיא תוצאה של הקלט שהתקבל עד כה. במילים אחרות מבנה דופלקס דומה לרצף קריאות חוזרות של פונקציית ספוג עם קלט שונה. אובייקט דופלקס מכיל מצב בגודל  b סיביות, בשלב האתחול המצב הפנימי מאופס, ומכאן ואילך אפשר להפעיל את הפונקציה  {\text{D.duplexing}}(\sigma ,\ell ) שוב ושוב עם קלט  \sigma  שאורכו צריך להיות קצר מספיק כדי שיתקבל בלוק אחד לאחר ריפוד. הפלט הוא באורך  \ell  שהוא לכל היותר  r סיביות. בכל קריאה המבנה תחילה מרפד את הקלט לפי כלל הריפוד שנבחר, מחבר את הקלט ב-XOR עם חלק החיצוני של המצב הפנימי ואז מיישם את הפונקציה  f על המצב ומחזיר את  \ell  הסיביות הראשונות של המצב. הוכח שמבנה דופלקס בטוח כמבנה ספוג, היות שמבנה דופלקס בעצם מקביל למבנה ספוג שהקלט שלו חולק למקטעים בגודל  \sigma  שכל אחד מהם מרופד בנפרד ואז הם משורשרים לרצף אחד ארוך. להלן תיאור מבנה דופלקס:
הצפנה מאומתת

הצפנה מאומתת היא דרך להצפין ולאמת מידע יחד עם מידע נלווה המשויך אליו אם ישנו. הרעיון שימושי במיוחד בפרוטוקול תקשורת שבו חלק מחבילת מידע אמור להיות סודי בעוד שחלק אחר שנקרא בהקשר זה כותר (header) אמור להישאר קריא (משמש את השרת המקבל). המצפין רוצה להבטיח מלבד סודיות שהמסר והמידע הנלווה אליו אותנטיים וכי לא שונו על ידי גורם זר או בשל תקלה בשידור, באופן שמסכן את החלק הסודי של החבילה. אפשר ליישם הצפנה מאומתת באמצעות מבנה דופלקס. האובייקט SpongeWrap להלן, משתמש באובייקט דופלקס D עם הפרמטרים  f,{\text{pad}},r אותו הוא מאתחל ומעביר אליו את המפתח  K. כדי להצפין ולאמת קוראים לפונקציה W.wrap עם הפרמטרים  A,B,\ell  כאשר  A הוא המידע הנלווה,  B הוא המסר המיועד להצפנה והפרמטר  \ell  מייצג את אורך תג האימות בסיביות. הפונקציה מחזירה את הטקסט המוצפן  C שהוא  C_{i}=B_{i}\oplus Z_{i} כאשר  Z_{i} הוא הערך החוזר מהפונקציה duplexing ואת תג האימות  T. לפענוח קוראים לפונקציה W.unwrap עם הפרמטרים  A,C,T והיא אמורה להחזיר את  B או "Error" אם אחד הערכים אינו תקין. לפני הקריאה לאובייקט D לביצוע duplexing תחילה מרפדים את כל האלמטים בסיבית אחת נוספת שנקראת frame-bit (1 חוץ מהבלוק האחרון). הערך  \rho  נקרא קצב והוא קובע את גודל הבלוק, כלומר כמות הסיביות שאפשר להצפין ולאמת בקריאה אחת. לכן הערך המקסימלי שלו הוא  \rho _{\text{max}}({\text{pad}},r)-1 כי יש להביא בחשבון את הסיבית הנוספת. להלן תיאור האלגוריתם:
ראו גם

SHA-3
הערות שוליים

↑  Cryptographic sponge functions
↑  Duplexing the sponge: single-pass authenticated encryption and other applications
↑  A. Joux, Multicollisions in iterated hash functions. Application to cascaded constructions, Advances in Cryptology - Crypto 2004 (M. Franklin, ed.), LNCS, no. 3152, Springer-Verlag, 2004, pp. 306-316.
↑  J. Kelsey and B. Schneier, Second preimages on n-bit hash functions for much less than 2^n work, Advances in Cryptology - Eurocrypt 2005 (R. Cramer, ed.), LNCS, no. 3494, Springer-Verlag, 2005, pp. 474-490.
↑  T. Kohno and J. Kelsey, Herding hash functions and the Nostradamus attack, Advances in Cryptology – Eurocrypt 2006 (S. Vaudenay, ed.), LNCS, no. 4004, Springer-Verlag, 2006, pp. 222-232.
פונקציית ספוג
פונקציית ספוג
פרסי האקדמיה היפנית לקולנוע

| --- | --- |

 מדינה:  יפן 
 הגוף המעניק:  Japan Academy Film Prize Association 
 תקופת הפרס:  1978–הווה (כ־46 שנים) 
 japan-academy-prize.jp
 
פרסי האקדמיה היפנית לקולנוע (ביפנית: 日本アカデミー賞) הם פרסים המוענקים מדי שנה לסרטי קולנוע יפנים על ידי איגוד פרסי האקדמיה היפנית לקולנוע. הטקס של פרסי האקדמיה היפנית לקולנוע נחשב לטקס הפרסים היוקרתי ביותר ביפן בתחום הקולנוע. הטקס נערך מדי שנה בטוקיו משנת 1978 ואילך.
תהליך הבחירה

בתהליך בחירת המועמדים והזוכים משתתפים חברי האקדמיה הכוללים אנשי מקצוע בתעשיית הקולנוע היפנית הכוללים בין היתר במאים, שחקנים, ותסריטאים. האקדמיה היפנית לקולנוע כללה 3,959 חברים נכון לשנת 2019. תהליך בחירת הזוכים מבטיח שהפרסים משקפים את הדעות של אנשי מקצוע המעורבים באופן פעיל בקהילת הקולנוע היפנית.
קטגוריות הפרס > פרסים כלליים

| --- | --- |
 הסרט הטוב ביותר  סרט מונפש (מאז שנת 2007)  במאי  תסריט מקורי  שחקן בתפקיד ראשי  שחקנית בתפקיד ראשי  שחקן בתפקיד משני  שחקנית בתפקיד משני:  פסקול מקורי  צילום (מאז שנת 1980)  תאורה (מאז שנת 1980)  ניהול אמנותי  סאונד (מאז שנת 1980)  עריכה (מאז שנת 1984)  סרט זר  תגלית השנה
קטגוריות הפרס > פרסים מיוחדים

הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.
פרס פופולריות
פרס לשם כבוד (מאז שנת 2006)
פרס מיוחד מטעם יושב ראש האגודה
פרס מיוחד מטעם האגודה (מאז שנת 1991)
הערות שוליים

↑  日本アカデミー賞公式サイト, www.japan-academy-prize.jp
↑  第46回 日本アカデミー賞 プレミアムグッズ付 授賞式観覧チケット | チケットぴあ[チケット購入・予約], t.pia.jp, ‏2023-03-10 (ביפנית)
↑  日本アカデミー賞は“本家”と何が違う!? 気になるトリビアをチェック, cinemacafe.net, ‏2019-02-26 (ביפנית)
↑  Mark Schilling, Awards season blows through Japan with a conspicuous lack of buzz, The Japan Times, ‏2018-02-22 (באנגלית)
↑  日本アカデミー賞公式サイト, 日本アカデミー賞協会の運営する公式サイト。日本アカデミー賞の概要、歴史の他、歴代の全受賞者受賞作品のデータを掲載。 (ביפנית)
↑  『新聞記者』で示した日本アカデミー賞のプライド 大手の意向「ない」, ORICON NEWS, ‏2020-03-17
צ'ארלס תומאס ניוטון

| --- | --- |

 לידה:  16 בספטמבר 1816 Bredwardine, הממלכה המאוחדת 
 פטירה:  28 בנובמבר 1894 (בגיל 78) מארגט, הממלכה המאוחדת 
 ענף מדעי:  יוון העתיקה 
 מקום קבורה:  בית הקברות קנסאל גרין 
 מקום לימודים:  כרייסט צ'רץ'  בית ספר שרוסברי 
 מוסדות:  יוניברסיטי קולג' לונדון  המוזיאון הבריטי 
 פרסים והוקרה:  מדליית הזהב המלכותית (1889) 
 בן או בת זוג:  אן מרי ניוטון 
 
צ'ארלס תומאס ניוטון (באנגלית: Charles Thomas Newton‏; 16 בספטמבר 1816 - 28 בנובמבר 1894) היה ארכאולוג בריטי.
ביוגרפיה

ניוטון נולד בשנת 1816, בנו השני של ניוטון דיקינסון האנד ניוטון, היה הכומר של קלונגנפורד, שרופשייר, ולאחר מכן של ברדוורדין, הרפורדשייר.
ניוטון התחנך בבית הספר שרוסברי ובכריסט צ'רץ', אוקספורד שם סיים את לימודיו ב-B.A בשנת 1837 ו-M.A בשנת 1840.
כבר בימיו לתואר ראשון ניוטון ניכרה אצלו נטייתו למחקר המדעי של הארכאולוגיה הקלאסית. בשנת 1840, בניגוד לרצון משפחתו, הוא נכנס למוזיאון הבריטי כעוזר במחלקה לעתיקות. הקריירה במוזיאון, כפי שהייתה אז, לא הייתה אטרקטיבית לגבר צעיר. אבל המחלקה לארכאולוגיה הציעה לניוטון מגוון רחב של מחקר איכותני השוואתי.
מאפריל 1853 עד ינואר 1854 הוא היה קונסול ברודוס, עם החובה המוגדרת, בין היתר, לפקח על האינטרסים של המוזיאון הבריטי בלבנט. בשנים 1854 ו-1855, בכספים שנתרמו על ידי הלורד סטרטפורד דה רדקליף, הוא ביצע חפירות בקלימנוס, והעשיר את המוזיאון הבריטי בסדרה חשובה של כתובות, ובשנה שלאחר מכן התאפשר לו לבצע את התוכנית היקרה שלו. זיהוי האתר, ושיחזור השרידים הראשיים, של המאוזוליאום בהליקרנסוס.
בשנים 1856–1857, הוא השיג את הממצא הארכאולוגי החשוב של חייו על ידי גילוי שרידי המאוזוליאום של הליקרנסוס, אחד משבעת פלאי העולם העתיק. הוא נעזר רבות במרדוק סמית'. התוצאות תוארו על ידי ניוטון ב"היסטוריה של גילויים בהליקרנסוס" (1862–1863), שנכתב בשיתוף עם ר.פ. פולאן, וב"מסעות ותגליות בלבנט" (1865). יצירות אלה כללו פרטים על תגליות חשובות אחרות בלבנט.  בשנת 1860, הוא מונה לקונסול ברומא, אך בשנה שלאחר מכן חזר לתפקידו כאוצר עתיקות יווניות ורומיות במוזיאון הבריטי.
האוצרות של ניוטון במוזיאון התאפיינה בעושר מצטבר של רכישות חשובות, אשר ניתנו במידה רבה בהשפעתו האישית או ביוזמתו. כך, בעשר השנים 74–1864 בלבד, התאפשר לו לרכוש לא פחות מחמישה אוספים חשובים של עתיקות קלאסיות במענקים מיוחדים של למעלה מ-100,000 ליש"ט. בינתיים, עבודתו בלבנט, שהביאה למוזיאון את התוצאות הישירות של המחקר, נמשכה על ידי יורשיו וחבריו: ביליוטי ברודוס, סמית' ופורצ'ר בגירנה, לאנג בקפריסין, דניס בסיציליה, בקירנאיקה וסביב סמירנה, פולאן בפריין, ג'ון טורטל ווד באפסוס עבדו כולם פחות או יותר ישירות תחת ניוטון מטעם המוזיאון.
ב-27 באפריל 1861 נשא לאישה את הציירת אן מרי ניוטון, בתו של ג'וזף סברן, בעצמו צייר וידידו של ג'ון קיטס, שירש את ניוטון ברומא; היא נפטרה בשנת 1866 בביתם.
בשנת 1855, הוצע לו על ידי לורד פאלמרסטון תפקיד של פרופסור ליוונית באוקספורד, שהתפנה לאחר מותו של דין גייספורד, במטרה ברורה ליצור בית ספר ללימודים קלאסים באוקספורד. ניוטון סירב לתפקיד עקב השכר הזעום. אולם בשנת 1880, הוקמה הקתדרה לארכאולוגיה קלאסית של ייטס ביוניברסיטי קולג', לונדון, ועל פי הסדר מיוחד התאפשר לניוטון להקים אותו במקביל למינויו במוזיאון.
בשנת 1885 הוא התפטר מהמינויים במוזיאון ובאקדמיה.
במהלך השנים, הוא היה העורך של אוסף הכתובות היווניות העתיקות במוזיאון הבריטי ומחבר של פרסומים רשמיים רבים אחרים של המוזיאון. גם כתב ספר על שיטות חקר האמנות העתיקה, 1850. ספר על היסטוריה של תגליות בהליקרנסוס, 1862-1863. מסעות ותגליות בלבנט, 1865; מאמרים על אמנות וארכאולוגיה, 1880; ושל מאמרים רבים בכתבי עת, ביניהם ניתן לציין במיוחד ספר זיכרונות על המאוזוליאום במוזיאון הקלאסי בשנת 1847.
על עבודותיו ומחקריו הוא קיבל פרסים ואותות רבים בבריטניה, צרפת, ברלין וברומא של אגודות ואוניברסיטאות.
ב-28 בנובמבר 1894 הוא מת במרגייט, מחוז קנט, אנגליה.
הערות שוליים

↑  Smith, Cecil Harcourt (1901). "Newton, Sir Charles Thomas". Dictionary of National Biography (1st supplement). London: Smith, Elder & Co.
↑  British Museum Collection The Lion of Knidos, British Museum,
| --- | --- |
בקרת זהויות :  NLI: 987007265933205171  BIBSYS: 90745898  BnF: cb12322404b (data)  CiNii: DA10864312  GND: 119138026  ICCU: SBLV093160  ISNI: 0000 0000 8076 1694  LCCN: nr95023779  NLA: 35841750  NLG: 137245  NTA: 070126119  RERO: 02-A003638040  SNAC: w61k0x6v  SUDOC: 032135491  Trove: 1111531  ULAN: 500323179  VcBA: 495/105804  VIAF: 5000582   WorldCat (עם VIAF): 5000582
עונת 2022/2023 בליגת האלופות בכדורסל

| --- | --- |

 תאריך התחלה:  ספטמבר 2022
 תאריך סיום:  מאי 2023
 מספר משתתפות:  52
 מארחת:  מאלגה, ספרד (פיינל פור)
 זוכה:  גרמניה טלקום בון
 סגנית:  ישראל הפועל ירושלים
 → 2021/20222023/2024 ←
 
עונת 2022/2023 בליגת האלופות בכדורסל היא העונה השביעית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים ב-21 בספטמבר 2022 ומשחק הגמר התקיים ב-14 במאי 2023, טלקום בון זכתה לראשונה בתואר לאחר ניצחון בגמר על הפועל ירושלים.
מתכונת התחרות

52 קבוצות מ-30 מדינות השתתפו בעונת 2022/2023 של ליגת האלופות. 28 העפילו אוטומטית לשלב הבתים, ו-24 קבוצות נוספות התמודדו בשלב המוקדמות על 4 מקומות נוספים. בשלב הבתים השתתפו 32 קבוצות המאורגנות ב-8 בתים. הקבוצות שסיימו במקום הראשון בבית העפילו אוטומטית לפלייאוף. הקבוצות שסיימו במקום 2–3 בכל בית התחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' פגשה את הקבוצה מהמקום השלישי בבית ב').
משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר התקיים במאי 2023.
מתכונת התחרות > הקבוצות

| שלב הבתים |
| --- | --- | --- | --- |
| ספרד לנובו טנריפה (6) מחזיקת הגביע | טורקיה פינאר קרשיאקה (7) | ישראל הפועל חולון (1) | בלגיה אוסטנדה (1) |
| ספרד באסקט מנרסה (7) | צרפת דיז'ון (3) | ישראל בני הרצליה (2) | בוסניה והרצגובינה איגוקאה (1) |
| ספרד בילבאו באסקט (9) | צרפת לימוז' (6) | ישראל הפועל ירושלים (3) | צ'כיה נימבורק (1) |
| ספרד UCAM מורסיה (10) | צרפת שטרסבורג (7) | גרמניה טלקום בון (3) | הונגריה פלקו סומבטהי (1) |
| טורקיה גלאטסראיי (3) | יוון א.א.ק. אתונה (6) | גרמניה ריזן לודוויגסבורג (4) | לטביה ואף ריגה (1) |
| טורקיה דרושפאקה (4) | יוון פריסטרי אתונה (8) | איטליה דינמו סאסארי (4) | ליטא ריטאס וילנה (1) |
| טורקיה בשאקשהיר קולג'י (6) מחזיקת היורופקאפ | יוון פאוק סלוניקי (9) | איטליה פלקנסטרו רג'אנה (7) | פולין לגיה ורשה (2) |
מוקדמות
| גרמניה ניינרס קמניץ (6) | צ'כיה אופבה (2) | ליטא שיאוליאי (4) | סלובקיה פטריוטי לביצ'ה (1) |
| גרמניה ברוזה במברג (8) | דנמרק באקן ברס (1) | הולנד דן בוס (1) | שוודיה נורשפין דולפינס (1) |
| ספרד ריו בראוגן (11) | אסטוניה פרנו סדם (1) | מקדוניה הצפונית טא.אפ.טא סקופיה (1) | שווייץ פריבור אולימפיק (1) |
| ספרד אוניקאחה מאלגה (12) | פינלנד קרהו (1) | פורטוגל בנפיקה ליסבון (1) | טורקיה טופאש בורסה (9) |
| אוסטריה סוואנס גמונדן (2) | הונגריה פורטרס קורמנד (2) | רומניה CSO וולנטרי (2) | אוקראינה בודיוולניק קייב (2) |
| קפריסין קראבנוס (1) | קוסובו גולדן אייגל אילי (1) | סרביה FMP בלגרד (2) | בריטניה לסטר ריידרס (1) |